அதாவது முன்னாள் முதல்வரான எங்கள் தலைவர் கலைஞர் பெயரை சொல்கின்றபோது, அது தவறில்லை என்று அவர் எங்களுக்கு விளக்கம் தந்தார். உடனடியாக நாங்கள், ”அப்படியென்றால் இப்போது முதலமைச்சராக இருக்கக் கூடிய ஜெயலலிதாவின் பெயரை சொல்லி நாங்களும் பேசலாமா ? அதற்கு நீங்கள் அனுமதி தருவீர்களா”, என்று நாங்கள் அவரிடம் திரும்பி கேட்டோம். உடனே அவர், “அதெல்லாம் முடியாது, முதல்வர் ஜெயலலிதாவின் பெயரை சொல்ல அனுமதிக்க முடியாது, இது சபாநாயகரின் உத்தரவு” என்று பதிலளித்தார்.